পাচার চক্র! উত্তরপাড়া থেকে উদ্ধার ২ শিশু, পাকড়াও ‘ডেনটিস্ট’ মহিলা

ওয়েব ডেস্ক: শিশু পাচার (Child Trafficking) চক্রে জড়িত সন্দেহে উত্তরপাড়া (Uttarpara) থেকে এক মহিলাকে গ্রেফতার (Arrest) করল মুম্বই পুলিশের (Mumbai Police) একটি দল। জানা গিয়েছে, ধৃতের নাম মৌসুমী বন্দ্যোপাধ্যায়, তিনি পেশায় একজন দাঁতের চিকিৎসক। মহিলার হেফাজত থেকে উদ্ধার করা হয়েছে দু’টি শিশু—একজনের বয়স পাঁচ বছর, অন্যজনের বয়স দুই বছর।

পুলিশ সূত্রে জানা গিয়েছে, মুম্বাইয়ের ওয়াডরা ট্রাক টার্মিনাল থানার চার সদস্যের একটি বিশেষ দল মঙ্গলবার উত্তরপাড়ায় অভিযান চালায়। স্থানীয় উত্তরপাড়া থানার সহযোগিতায়, জ্ঞানেন্দ্র এভিনিউ এলাকা থেকে মৌসুমী বন্দ্যোপাধ্যায়কে গ্রেফতার করা হয়। জানা গিয়েছে, তিনি আগে ওড়িষার একটি বেসরকারি হাসপাতালে ডেন্টিস্ট হিসেবে কাজ করতেন। ধৃতকে শ্রীরামপুর আদালতে পেশ করে ট্রানজিট রিমান্ডে মুম্বাই নিয়ে যাওয়া হয়েছে বলে খবর।

আরও পড়ুন: বাড়ি পৌঁছনোর নামে তরুণীকে রিসর্টে নিয়ে গিয়ে গণধর্ষণ

সূত্রের খবর, এই মামলায় মুম্বাই থেকে ইতিমধ্যে আরও তিনজনকে গ্রেফতার করেছে পুলিশ। ধৃতদের জিজ্ঞাসাবাদে উঠে আসে উত্তরপাড়ার এই মহিলার নাম, যার ভিত্তিতে এই অভিযান চালানো হয়। অভিযানের আগে মুম্বই পুলিশের দলটি উত্তরপাড়া থানায় রিকুইজিশন জমা দেয় এবং যৌথভাবে তল্লাশি অভিযান চালায়।

মুম্বই পুলিশ জানিয়েছে, গোটা চক্রটি আন্তর্জাতিক শিশু পাচার চক্রের সঙ্গে জড়িত কি না, তা খতিয়ে দেখা হচ্ছে। উদ্ধার হওয়া দুই শিশুকে আপাতত সেফ হোমে পাঠানো হয়েছে। ঘটনার তদন্ত চলছে। আগামী দিনে শিশু পাচার চক্র সম্পর্কে আরও কিছু গুরুত্বপূর্ণ তথ্য সামনে আসতে পারে আশাবাদী পুলিশ।

দেখুন আরও খবর:

The post পাচার চক্র! উত্তরপাড়া থেকে উদ্ধার ২ শিশু, পাকড়াও ‘ডেনটিস্ট’ মহিলা first appeared on KolkataTV.

The post পাচার চক্র! উত্তরপাড়া থেকে উদ্ধার ২ শিশু, পাকড়াও ‘ডেনটিস্ট’ মহিলা appeared first on KolkataTV.